Legal Document

Category: 264

Text:
37. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ.434/3036 της 11/29 Σεπτ. 1975 (ΦΕΚ Β΄ 1073) Περί επεκτάσεως της ασφαλίσεως του Κ.Α.Δ.Κ.Υ. εις τους εν ενεργεία και συντάξει υπαλλήλους των Οργανισμών Τοπικής Αυτοδιοικήσεως Νομού Μαγνησίας. Έχοντες υπ’ όψει: α)Τας διατάξεις του άρθρου 1 παρ. 1 του Ν.Δ/τος 3893/1958 «περί διατάξεών τινων αφορωσών τον Κ.Α.Δ.Κ.Υ. (Φ.Ε.Κ. 193/58 τ. Α.), ως και τας τοιαύτας του άρθρου 11 του Ν.Δ/τος 175/1973. β)Την σύμφωνον γνώμην του Διοικητικού Συμβουλίου του Κ.Α.Δ.Κ.Υ., ληφθείσαν κατά την υπ’ αριθ. 10/31.7.75 συνεδρίασιν αυτού και υποβληθείσαν ημίν δια της υπ’ αριθ. 3019/22.8.75 αναφοράς του Κ.Α.Δ.Κ.Υ., αποφασίζομεν: Επεκτείνομεν την ασφάλισιν του Κλάδου κατά της ασθενείας των Δημοτικών και Κοινοτικών Υπαλλήλων εις τον Νομόν Μαγνησίας, ως κάτωθι: α)Εις το προσωπικόν των Δήμων και των Δημοτικών Ιδρυμάτων, το διεπόμενον υπό των διατάξεων του Κώδικος, περί καταστάσεως των δημοτικών και Κοινοτικών υπαλλήλων. β)Εις τους τακτικούς υπαλλήλους των Κοινοτήτων. γ)Εις τους συνταξιούχους των ανωτέρω υπό στοιχεία α΄ και β΄ Οργανισμών. δ)Εις τα μέλη των οικογενειών των υπό στοιχεία α΄-γ΄ ησφαλισμένων.